
                 14.07.2010. a nr…..

Projekteerimistingimuste määramine

(Linda tn 4 hoone 1. ja  2. korruse ruumide rekonstrueerimine arhiivihoidlaks)

1. ASJAOLUD JA MENETLUSE KÄIK

28.06.2010. a Narva Linnavalitsuse Linnavara- ja Majandusamet, mille esindajana tegutseb üldosakonna juhataja direktori kohusetäitja ülesannetes Riho Sillar, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Linda tn 4 hoone 1. ja  2. korruse ruumide rekonstrueerimiseks arhiivihoidlaks.
2. ÕIGUSLIKUD ALUSED

2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

3. OTSUS
3.1 Määrata projekteerimistingimused Linda tn 4 hoone 1. ja  2. korruse ruumide rekonstrueerimiseks arhiivihoidlaks järgnevalt: 
	3.1.1. ÜLDANDMED



	3.1.1.1 Taotleja andmed: 
             Narva Linnavalitsuse Linnavara- ja Majandusamet, Peetri plats 3, 20308 Narva.
3.1.1.2 Krundi aadress, mille kohta esitatakse taotlus:  Linda tn 4. 
3.1.1.3 Ehitisregistri andmed:
 Ehitise nimetus: arhiiv, ehitisregistri kood 118001393, korruste arv 6.
3.1.1.4  Rekonstrueeritavate ruumide pindalad:  1. korus - 461,2 m2, 2. korrus - 437m2.              

	3.1.1.5  Käesolevad projekteerimistingimused on kehtivad kuni 13.07.2012. a.

	3.1.1.6  Projekteerimistingimuste koostamise alus:     

3.1.1.6.1 Projekteerimistingimuste 28.06.2010. a taotlus nr 1252/1-12;

3.1.1.6.2 Ehitusseadus1, Arhiiviseadus, Arhiivieeskiri, Narva linna ehitusmäärus;
3.1.1.6.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Linda tn 4 hoone 1. ja  2. korruse ruumide rekonstrueerimine arhiivihoidlaks.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Siseministri 8.09.2000. a määrus nr 55 „Tuleohutuse üldnõuded”;

-  Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;
- Narva Linnavolikogu 30.11.2006. a määrus nr 48 „Narva linna ehitusmäärus”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”; 
- Majandus- ja Kommunikatsiooniministri 27.12.2002. a määrus nr 70 „Nõuded ehitusloa taotlemisel esitatavale ehitusprojektile“ jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus § 41).
3.3.5 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.6 Projekt peab olema heaks kiidetud kõigil ehitusseadusega ettenähtud juhtudel.

3.3.7 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.8 Esitada projekti nimetus vastavalt projekteerimistingimustele.

3.3.9 Inventeerimisjoonised (korruste plaanid, püstlõige) või eelneva ehitusprojekti joonised, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.10 Tehnilised näitajad esitada vastavalt Majandus- ja Kommunikatsiooniministri 24.12.2002. a kehtestatud  määrusele nr 69 „Ehitise tehniliste andmete loetelu“.
3.3.11 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Arhiivihoidla peab vastama Vabariigi Valitsuse 29.12.1998. a määrusele nr 308 „ARHIIVIEESKIRJA KINNITAMINE”.
3.4.2 Rekonstrueeritavate ruumide kasutamise otstarve: arhiiv.

3.4.3 Korruste avade täitmine: esitada korruste avade täitmise plaanid, akende ja uste spetsifikatsioon. 

3.4.4 Siseruumide ümberplaneerimine võib toimuda mittekandvate vaheseinte arvelt. Vajadusel esitada lammutatavate seinte plaan, uute seinte spetsifikatsioon ja lõiked, rekonstrueeritavate põrandate plaanid ja lõiked. Esitada siseruumide eksplikatsioon.
3.4.5 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.6 Keskkonnakaitsemeetmed ja tuleohutusmeetmed: lahendada projekti koosseisus.
3.4.7 Ehitusjäätmete käitlemine: vastavalt Narva jäätmehoolduseeskirjale.

3.4.8 Muud nõuded: vastavalt ekspertiisiotsusele.

3.4.9 Situatsiooniskeem: kasutada Narva linna kaarti Narva Linnavalitsuse Arhitektuuri- ja Linnaplaneerimise Ameti kodulehelt www.narvaplan.ee.
3.4.10 Asendiplaan esitada krundi geodeetilise mõõdistuse alusel.
3.4.11 Vaated esitada mõõtkavas 1:100 või 1:200. Vaadetel näidata projekteeritava ala piirid, vaadete suunad ja tähistused, sissepääsu detaillahendus, akende ja uste värvitoonid jne. 

3.4.12 Arhitektuurne, konstruktiivne, insenertehnilised projektiosad: esitada Eesti Standartidega ettenähtud mahus, vastavalt põhiprojekti staadiumile.

	3.5  ERITINGIMUSED




3.5.1 Enne projekteerimise algust tuleb läbi viia rekonstrueeritavate ruumide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.5.2 Piirde- ja kandetarindite ümberehitamine (sh ukseavade, müüriavade ehitamine) ning kandetarindite väljaehitamine on vaid ehitusprojekti sõltumatu ekspertiisi olemasolu korral ning tarindite tehnilise ekspertiisi alusel. Tehnilises ekspertiisis määratleda tarindite ümberehitamise/väljaehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Ekspertiisid esitada ehitusprojekti lisadena.
	3.6 KOOSKÕLASTUSED




3.6.1   Ida-Eesti Päästekeskuse Narva Keskkomando.

3.6.2   Narva Linnavalitsuse Linnavara- ja Majandusameti kommunaalmajanduse osakond.
3.6.3   Kinnistu kaasomanik.

3.6.4   Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

	
	Linnasekretär


PAGE  
3

